Sasònia-Anhalt

La Sasònia-Anhalt (en todèsch: Sachsen-Anhalt; en bas todèsch: Sassen-Anholt) l'è giü dei sédes stacc (en todèsch: Länder) de la Repüblica Federàl de Germania. El stat l'òcupa n'àrea de presapóch 20.446 km² e 'l g'ha 'na popolasiù de 2.347.000 abitàncc (màgio del 2010). L'è colocàt endèla Germània centro-setentriunàla. La capital de la Sasònia-Anhalt l'è la cità de Magdebùrgo, la cità piö pupulùza l'è Halle an der Saale.

El cunfìna a sud co la Türìngia e co la Sasònia, a èst col Brandebùrgo e a òvest co la Bàsa-Sasònia.

Dòpo la fì de la Segónda Guèra Mondiàl e 'nfìna al 1990, an de la riünificasiù de la Germania, la Sasònia-Anhalt la g'ha fat part de la Repüblica Democràtica Todèsca (la DDR).

En sèrte zòne rürài del nòrt se pàrla 'l Bas Todèsch.

 Riferimèncc